
Dedicacion  special 


Un  danki  special  na  e  siguiente  personanan  pa  nan  yudansa,  prome  y 
durante  e  buki  aki: 


Sr.  Willem  Donck  a  bishita  Aruba  pa 
prome  biaha  na  1986  riba  e  fragata 
Hulandes  HNLMS  Banckert.  For  di 
2001  padilanti  el  a  bin  Aruba  riba  un 
base  regular  pa  dianan  di  fiesta  y  a 
haci  varios  biahe  di  sambuyamento  na 
e  ruina  di  E.S.  Antilla  y  e  partinan  di  e 
ruina  di  S.S.  Pedernales.  Durante  e 
añanan  el  keda  sambuya  cu  tanki  y 
eventualmente  a  traha  temporalmente 
como  Maestro  di  Sambuyamento 
durante  su  bishitanan  pa  Aruba. 
Como  un  Maestro  di  Sambuyamento  el 
a  guia  hopi  sambuyadonan  pa  e  ruina 
y  a  hay'e  intriga  pa  e  ruinanan  mes 
pero  mas  ainda  pa  e  legendarionan 
rond  di  nan.  Pa  separa  e  berdad  for  di 
ficcion  Willem  a  investiga  pa  e  storia  real  y  a  hay'e  hoga  den 
archivonan  manera  e  Archivo  Nacional  Hulandes  y  e  Instituto  Nacional 
Hulandes  pa  Historia  Militar  (NIMH).  Di  acuerdo  cu  Willem  e  berdad 
por  ta  menos  exotico  pero  sin  duda  mes  fascinante  y  un  parti 
importante  di  Aruba  su  historia.  Aunke  e  ruinanan  lo  disparce  cu 
tempo,  e  storia  lo  keda. 


Sr.  John  Gray  a  nace  y  studia 
na  Nieuw-Zeeland.  El  a  biba 
na  Nieuw-Zeeland,  Australia 
y  awor  ta  biba  na  Toronto, 
Canada.  El  a  biaha  extenso 
den  Pacifico,  Noord  Amerika, 
Mexico,  Europa  y  Caribe. 
Actualmente  e  ta  biba  na 
Toronto,  Canada  y  John  y  su 
casa  frecuentemente  ta 
bishita  Aruba  unda  e  famia 
tin  un  cas.  John  a  studia  e  Di 
Dos  Guera  Mundial  y 
operacionnan  di  guera  di  Hapon  den  Pacifico.  Actualmente  e  ta 
investigando  un  filmacion  caracteristico  di  e  eventonan  di  guera  na 
Aruba. 

Introduccion 


Prome  cu  e  rebeiion  di  e  di  Dos  Guera  Mundial,  tabatin 
actividadnan  marino  extenso  eherce  pa  barconan  di  Marina 
Comercial  Aleman  den  Caribe.  Mientras  e  mayoria  di  e 
barconan  tabata  sigur  comercio  legitimo,  Marina  Comercial 
Aleman  tabata  ser  domina  pa  Autoridadnan  Aleman, 
eventualmente  lo  a  bin  bou  control  directo  di  Berlin  na  e 
rebeiion  di  e  guera. 

E  awanan  di  Caribe  tabata  patruya  pisa  pa  e  Forsanan  Aliado 
debi  na  e  azeta  refina  y  produccion  significante  na  Aruba, 
Corsou  y  Trinidad.  Cu  e  guera  eminente,  e  awanan  ey  lo  a 
prueba  hostilidad  pa  e  Marina  Comercial  Aleman. 

Den  e  dianan  net  prome  cu  guera  a  wordo  declara,  e 
Capitannan  di  e  barconan  Aleman  a  busca  refugio  den 
hafnan  di  paisnan  neutral.  Como  cu  Aruba  a  wordo  declara 
un  pais  neutral,  como  parti  di  Reino  Hulandes,  varios  barco  a 
busca  luga  sigur  pa  hancra  eynan,  como  cu  e  waf  di  nos 
harmana  isla  Corsou  ya  tabata  ocupa  cu  cantidad  grandi  di 
barconan  Aleman. 

E  siguiente  storia  ta  detaya  e  actividadnan  di  e  cuatro 
barconan  Aleman  na  Aruba  durante  e  prome  dianan  di  guera. 
E  storia  ta  subraya  e  accionnan  dirigiendo  pa  y  te  cu  e 
hundimento  di  Antilla  den  awanan  di  Aruba,  unda  ainda  awe 
e  ta  drumi  riba  su  banda  den  60  pia  di  awa,  y  ta  atrae 
bishita  di  sambuyadonan  cu  snorkel,  scuba  y  turistanan. 
Awe  Antilla  ta  un  ruina  pa  sambuya  y  un  atraccion  turistico 
grandi. 

Aruba  su  Siiencio  ta  Kibra 


Pa  periodo  largo  di  tempo,  rayonan  cayente  di  lamper  a 
ilumina  e  anochi  scur  riba  Punto  Fijo,  Venezuela,  mientras  e 
tempestad  a  congrega  riba  e  parti  nort  di  Venezuela.  E 
donder  y  klap  di  sirena  zonando  a  traves  di  e  diescuatro 
miya  den  lama  di  Caribe  pa  Aruba.  Ademas  di  e  humedad 
halto  y  e  disturbio  oceanico  creciente,  Aruba  tabata  den 
sosiego  pacifico. 

Anochi  a  cay  despues  di  e  bahada  di  solo  cora  y  pink 
spectacular  di  6'or  y  mei  a  wordo  accentua  pa  e  nubianan  di 
tempestad  den  west.  A  pesar  di  tempestad  di  nos  bisiña  di 
Venezuela,  Aruba  tabata  keto  y  trankil.  Ningun  biento  ta 
supla  awe  nochi. 

Na  Malmok,  na  e  playa  noordwest  di  Aruba,  un  drama  tabata 
cla  pa  divulga.  Hancra  den  un  bahia  tabatin  un  barco  di 
carga  Aleman  nobo  poni  den  servicio,  S.S.  Antilla,  tumando 
refugio  for  di  forsa  naval  Britanico  y  Hulandes.  Tabata  scur. 
Na  oriya  di  lama  no  tabatin  lus  y  inhabitabel.  E  tabata  un 
luga  ideal  pa  refugia  di  e  hostilidad  di  guera.  Antilla  tabata 
lora  y  zoya  riba  anker  den  e  disturbio  cu  a  acompaña  e 
tempestad  y  presion  abou  over  di  Venezuela. 

Miyas  leu,  eventonan  tabata  pasando  cu  lo  cambia  e  cara  di 
Aruba  y  su  habitantenan  pa  semper.  Mei  10,  1940  y  e 
Alemannan  ta  invadi  un  Hulanda  neutral.  Diripiente,  Aruba 
ta  wordo  conduci  den  un  guera  indesea.  Abordo  di  Antilla, 
Capitan  Ferdinand  Schmidt  kende  mester  a  obedece  pa  e 
ordennan  di  30  di  October  1939  pa  sink  e  barco  si  e  wordo 
captura  pa  enemigonan  di  Alemania.  E  ordennan  ey  tabata 
absoluto  y  final.  Como  un  barco  nobo  cu  ekipo  di  mas 
moderno,  e  mester  a  sink  y  destrui  e  barco.  Contra  su  gusto, 
e  ta  convoca  su  tripulantenan. 

Siguientemente  ta  e  storia  di  Antilla  su  desaparicion  y  e 
destino  di  su  tripulantenan. 

E  Pasado  -  E  Barconan  Aleman  na  Aruba 


Cu  e  binimento  di  e  Di  Dos  Guera  Mundial,  e  capitannan  di 
barco  den  e  Marina  Comercial  Aleman  a  haya  nan  mes  den 
situacionnan  disenvidiabel,  hopi  biaha  enfrentando  captura  y 
detencion  di  nan  barconan.  Pa  evita  captura,  un  cantidad  di 
e  capitannan  ey  a  tuma  rumbo  pa  wafnan  sigur  den  e 
hafnan  di  paisnan  neutral  y  amical.  Cuatro  di  e  barconan  ey 
eventualmente  a  yega  Aruba.  Nan  tabata  lo  siguiente: 

E.S.  Anti  I  la 


E.S.  Antilla  (Señal  di  Code  International  DKBA),  un  barco  di 
carga  Aleman,  a  wordo  traha  na  1939  pa  Deutsche  Werft  na 
e  area  di  Finkenwarder,  Hamburg.  El  a  wordo  baha  na  awa 
dia  21  di  maart  1939  y  a  wordo  completa  dia  11  di  juli  1939. 
El  a  laga  Alemania  riba  su  biahe  inaugural  dia  15  di  juli  1939, 
cu  su  Capitan  Ferdinand  Schmidt.  E  barco  (121.4  mtrs/400 
pia,  4363  BRT)  a  wordo  traha  pa  Hamburg  Amerikanische 
Packetfahrt  Actien  Gesellschaft  (HAPAG).  Di  acuerdo  cu  e 
registro  di  Lloyd  1939-1940  Antilla  a  wordo  ahusta  cu  dos 
turbina  di  vapor  conecta  pa  un  motor  di  coriente  traha  pa 
Allgemeine  Elektricitats  Gesellschaft  Berlin  (AEG).  E  tabata 
carga  cu  azufro. 

S.S.  Troia 

Dia  31  di  Augustus  1939  HAPAG  (Hamburg  Amerikanische 
Packetfahrt  Actien  Gesellschaft)  e  barco  S.S.  Troja,  a  wordo 
traha  na  aña  1922  pa  Howaldtswerke  na  Kiel,  largura  309 
pia,  2390  BRT.,  Señal  di  Code  Internacional  DHYB),  cu  su 
Capitan  Adolf  Boendel,  a  yega  na  San  Nicolas,  Aruba,  hunto 
cu  M.S.  Consul  Horn.  E  tabata  carga  cu  saconan  di  cement. 

M.S.  Consul  Horn 


M.S.  Consul  Horn,  un  barco  di  carga  y  pasahero  Aleman 
perteneciendo  na  e  compania  maritimo  Horn,  traha  na  1904 
pa  Harland  &  Wolff  na  Belfast,  largura  453  pia,  8384  BRT, 

Señal  di  Code  Internacional  DHIY,  cu  su  Capitan  Johannes 
Roer.  E  tabatin  un  cargamento  valioso  di  tabaco  y  sucu. 

M.S.  Heidelberg 

Dia  1  di  September  1939  e  barco  di  carga  HAPAG  MS. 
Heidelberg  (traha  na  1925  pa  Vulcanwerke  na  Hamburg, 
largura  450  pia,  6530  BRT,  Señal  di  Code  Internacional 
DCIB),  cu  su  Capitan  H.  Spreckles  y  E.S.  Antilla  a  yega  y 
hancra  dilanti  e  waf  di  San  Nicolas.  E  barco  tabata  contene 
articulonan  di  cas  pa  migracion. 

Antilla  su  Dos  Rumannan 


E.S.  Antilla  tabatin  dos  barco  ruman  identico  cu  a  wordo 
lansa  na  awa  den  e  mesun  aña  (juli  y  augustus  1939)  y 
tabata  barconan  di  carga  regular,  E.S.  Arauca  y  E.S.  Orizaba. 

Corant  Amiqoe  di  Corsou 

Avisonan  maritimo  pa  HAPAG  den  e  corant  local  Amigoe  di 
Corsou  ta  mustra  cu  e  barco  Aleman  Antilla  a  laga  Corsou 
dia  9  di  augustus  1939,  rumbo  pa  Colomibia  (Puerto 
Colombia  igualmente  Cartagena)  sigui  pa  e  hafnan  di 
Panama,  Costa  Rica  y  Guatemala  pa  descarga  cargamento  di 
Alemania.  Dia  25  di  Augustus  1939,  ora  Antilla  tabata  den  e 
haf  di  Galveston,  Texas  y  cargando  3,000  ton  di  azufro 
destina  pa  Europa,  Capitan  Schmidt  a  ricibi  un  mensahe  via 
radio  for  di  autoridadnan  di  Alemania  pa  tur  barco  comercial 
pa  inclui  e  codico  "Essberger".  E  prome  mensahe  cu  a  wordo 
transmiti  pa  tur  barconan  comercial  Aleman  a  bisa  lo 
siguiente:  "Manera  combini  haci  observacionnan  pa  tur 
observatorio  naval  Aleman  otro  siman,  Essberger".  E  codico 
aki  tabata  un  señal  pa  tur  capitan  di  flota  di  barco  mercantil 
pa  habri  un  envelop  seya  cu  instruccionnan.  Tur  barco 
Aleman  a  wordo  instrui  pa  laga  e  rutanan  maritimo  mayor. 
Un  rato  despues  di  e  mensahe  aki  tur  barco  a  ricibi  un  di  dos 
mensahe,  cu  e  codico  "Essberger",  cual  tabata  un  señal  pa  e 
capitannan  pa  cambia  e  nombernan  y  aparencia  di  nan 

barconan,  y  solamente  comunica  usando  e  codico.  E 
barconan  mester  tuma  curso  pa  Alemania  mas  pronto 
posibel.  Capitan  Schmidt  a  dicidi  pa  pone  curso  pa 
Cartagena,  Colombia,  pa  tuma  combustibel.  Pero  prome  cu 
Antilla  a  yega  Cartagena  un  mensahe  (codico)  nobo  a  wordo 
ricibi  dia  28  di  Augustus  1939,  instruiendo  tur  barco 
mercantil  cu  no  por  a  yega  un  haf  Aleman  dentro  di  cuatro 
dia  pa  busca  refugio  den  hafnan  neutral.  Dia  1  di  September 
1939,  Antilla  a  tuma  un  cargamento  di  combustibel  na 
Cartagena  y  inmediatamente  a  coy  rumbo  pa  awanan 
neutral  di  Corsou.  I\la  caminda  pa  Corsou,  Capitan  Schmidt  a 
wordo  informa  cu  e  haf  di  Corsou  tabata  yena  cu  barconan 
Aleman  (un  biaha  un  total  di  14  barco)  forsando  e  pa  busca 
refugio  den  awanan  di  Aruba  hunto  cu  e  tres  otro  barco  di 
carga  Aleman  cu  ya  tabata  na  Aruba  ( Consul  Horn, 
Heidelberg  y  Troja).  Asina  ta  cu  Antilla  a  termina  na  Aruba 
pa  puro  casualidad. 

E  Invasion  di  Polonia 


Dia  1  di  September  1939  sinembargo  Alemania  a  invadi 
Polonia  y  e  mesun  dia  ey  Antilla  (igualmente  e  barco  di 
carga  HAPAG  M.S.  Heidelberg )  inesperadamente  a  presenta 
dilanti  di  e  waf  di  San  Nicolas  na  Aruba  pa  busca  refugio  den 
awanan  neutral.  Como  Hulanda,  y  tambe  Aruba  como  parti 
di  e  Reino  Hulandes,  a  tuma  un  posicion  neutral  den  e 
cuminsamento  di  e  Di  Dos  Guera  Mundial,  e  barconan 
Aleman  tabata  relativamente  sigur  den  awanan  neutral. 

Dia  15  di  September  1939,  Aruba  su  gezaghebber,  Sr.  Isaac 
Wagemaker,  a  permiti  tur  cuatro  bapor  pa  hancra  na  e 
banda  mas  keto  noordwest  di  e  isla  enfrente  di  Malmok.  El  a 
laga  kita  nan  sistema  di  radio  for  di  control  y  a  laga  rista  pa 
arma.  E  gobierno  di  Aruba  a  suministra  nan  cu  awa  y  e 
tripulantenan  a  wordo  permiti  pa  cana  riba  beach  ki  ora  nan 
tabata  kier.  Algun  di  nan  a  cana  rond  di  isla  cu  camera 
mescos  cu  turistanan.  Pa  bisa  berdad  e  hombernan  a  traha 
un  cas  di  beach  (un  kasteel)  di  bambu  riba  beach  banda  di 
toren  di  California.  Ta  ser  bisa  cu  nan  tabatin  contacto  cu  un 

negociante  Arubano,  cu  e  nomber  Arends,  y  nan  tabata 
cambia  mercancia  pa  parti  chikito  di  oro.  Te  awe,  no  tin 
documento  pa  prueba  esaki. 

E  libertad  di  ta  liber  pa  bishita  e  isla  tabata  di  un  duracion 
cortico.  Debi  na  spionahe  y  spiona  door  di  e  matrosnan  di  e 
barconan  di  nacionnan  amistoso  cu  Alemania,  e 
tripulantenan  di  Antilla  a  wordo  ordena  y  limita  na  e  barco 
dia  12  di  april  1940.  No  tin  prueba  cu  ningun  di  e 
tripulantenan  enberdad  tabata  involvi  den  e  actividadnan  ey. 

Di  acuerdo  cu  e  itinerario  di  HAPAG,  Antilla  tabata  programa 
pa  sali  for  di  Corsou  dia  8  di  September  1939  y  un  bes  mas 
cu  destinacion  Europa  via  Venezuela  y  Trinidad.  E 
cagamento  di  azufro  cu  a  wordo  carga  na  Galveston,  Texas  a 
wordo  descarga  den  e  haf  di  San  Nicolas  dia  13  di  October 
1939,  despues  di  esey,  tabata  presumi  cu  e  ta  bashi. 

E  Escape 

Desde  cu  e  aliadonan  (forsnan  Frances  y  Ingles)  a  patruya  e 
awanan  rond  di  Aruba,  tur  cuatro  barco  a  keda  den  awanan 
neutral,  pero  eventualmente  a  trata  pa  huy. 

M.S.  Consul  Horn 


Dia  9  di  januari  1940,  varios  miembro  di  tripulacion  di  Antilla, 
Heidelberg  y  Troja  a  traslada  pa  e  barco  di  carga  Aleman 
Consul  Horn  pasobra  na  e  momento  ey  Consul  Horn  tabata  e 
unico  barco  cu  tabatin  intencion  pa  huy.  Bou  capa  di  anochi 
e  capitan  di  Consul  Horn,  Johannes  Roer,  cu  un  cargamento 
valioso  di  tabaco  y  sucu  a  lanta  hancro  y  a  dicidi  cu  ta  tempo 
pa  purba  un  escape  riscante  pa  Alemania.  E  capitan  a 
ordena  su  tripulacion  pa  verf  e  barco  cu  marcacion  pa  e 
mustra  como  un  barco  di  carga  Rusiano  cu  e  nomber 
"Molodets"  cu  base  Odessa,  Ukraine.  E  ta  tuma  rumbo  pa 
Europa.  E  plan  ta  traha  perfectamente  y  e  capitan  ta  logra 
disapunta  e  submarino  Frances  Augosta  y  e  avionnan  di 
guera  Mericano.  A  tuma  e  escogencia  pa  evita  e  canal 

Britanico  y  e  barco  ta  tuma  e  ruta  occidental  rond  di  Gran 
Britania.  Cosnan  casi  a  bay  robes  ora  cu  e  barco  tabata 
pasando  e  Orkneys.  (Islanan  Orkneys  ta  situa  banda  di  e 
punto  nort  di  Escocia,  unda  e  Noordzee  y  Oceano  Atlantico 
ta  topa).  E  barco  ta  wordo  para  pa  e  barco  di  guera  clase 
Emeralda  Britanico  H.M.S.  Enterprise  (D  52).  E  contesta 
medio  Rusiano  y  medio  Ingles  door  di  "Molodets"  no  tabata 
mucho  convenci  y  Capitan  Henry  Jack  Egerton  di  H.M.S. 
Enterprise  a  dicidi  pa  escolta  e  "Molodets"  pa  un  waf  den 
cercania.  Sinembargo  fortuna  tabata  cu  e  tripulantenan  di 
Consul  Horn  pa  motibo  cu  H.M.S.  Enterprise  a  wordo  yama 
pa  un  otro  tarea  urgente.  ( Nota :  Un  otro  fuente  ta  indica  cu 
e  barco  no  por  a  wordo  aborda  pa  motibo  di  mat  tempo.) 
Riba  Diamars,  7  di  februari  1940  Consul  Horn  ta  yega 
awanan  Noruega  despues  di  a  evita  y  gaña  avionnan  di 
Patruya  Neutralidad  Mericano  di  Patrol  di  Neutralidad  y 
tambe  barconan  di  guera  Britanico  y  Frances  cu  tabata 
patruya  den  e  area  di  Caribe  pa  motibo  di  e  refinerianan  na 
Corsou  y  Aruba. 

(Nota:  S.S.  Consul  Horn  tabata  un  barco  di  carga  di 
pasahero/refrigerado  di  6,689grt  traha  na  1904  pa  Harland 
&  Wolf,  Belfast  como  e  barco  S.S.  Mamari  pa  Shaw  Savill  & 
Albion  Company,  Ltd.,  Southhampton  (funda  na  1882).  Na 
1928  su  nomber  a  wordo  cambia  pa  S.S.  Geroistein,  na 
1939  como  Consul  Horn,  y  despues  den  1939  como  Consul  y 
den  1940  atrobe  como  S.S.  Consul  Horn.  Dia  20  di  juli  1942 
el  a  wordo  mina  den  posicion  53.46N/06N.25E  banda  di  e 
isla  Aleman  Borkum  y  a  sink.  E  ta  drumi  como  un  ruina  perdi 
den  un  profundidad  di  mas  o  menos  14  meter.  Ultimo  doño 
tabata  Horn,  H.  C.,  Fruchtdamper  A.  G.  Lubeck.) 

M.S.  Heidelberg  v  S.S.  Troia 

Pa  e  otro  barconan  nan  destino  ta  algo  diferente.  Aunke  e 
aliadonan  a  aumenta  nan  presencia  naval  den  e  area,  e 
capitannan  di  e  barconan  M.S.  Heidelberg  y  S.S.  Troja  ta 
dicidi  pa  haci  un  intento  huy  den  anochi  di  29  di  februari 
1940.  Tur  dos  barco  ta  laga  awanan  neutral  di  Aruba  bou  e 

capa  di  scuridad  y  a  purba  evita  cualkier  contacto  cu 
barconan  naval  di  aliado.  Mas  cu  claro  cu  e  aliadonan 
anteriormente  a  ser  engaña  pa  Consul  Horn,  nan  tabatin 
ningun  intencion  pa  had  e  mesun  fout.  Como  resultado,  nan 
huymento  no  ta  bay  sin  observa. 

Troja,  masha  lihe  a  wordo  detecta  pa  e  barco  di  guera 
Danae  Britanico  H.M.S.  Despatch  bou  comando  di  Capitan 
Allan  Poland.  E  tabata  solamente  dies  miya  nautico  pabou  di 
Aruba  ora  el  a  wordo  intercepta.  Asina  cu  e  capitan  di  e 
barco  a  realisa  cu  no  tabatin  escape,  el  a  ordena  e  tripulante 
pa  cende  candela  na  e  barco  pa  evita  captura  di  su  barco  y  a 
bandone.  Gezaghebber  Isaac  Wagemaker  a  reporta  di  a  mira 
un  boto  na  candela  riba  horizonte  pa  10'or  y  mei  di  anochi.  E 
briya  di  candela  por  a  wordo  mira  te  hasta  for  di  Oranjestad. 
E  barco  a  sink  pa  1:45am  dia  1  di  maart  1940.  (Nota:  Poco 
despues  cu  e  guera  a  cuminsa  tur  capitan  di  barco  di  carga 
Aleman  a  ricibi  orden  secreto  for  di  autoridad  Aleman  pa 
preveni  captura  di  e  barconan  di  tur  manera,  y  nan  a  cumpli 
cu  e  ordennan.)  Troja  ta  un  ruina  perdi. 

Durante  e  mesun  anochi  ey,  un  tankero  di  Lago,  S.S.  Misoa 
cu  su  Capitan  Ernest  Armstrong,  tabata  bolbiendo  pa  Aruba 
for  di  Cartagena,  Colombia.  Diripiente,  e  tripulantena  a 
soma  loke  por  tabata  un  candela  riba  lama.  Ora  nan  a  yega 
cerca,  nan  a  ripara  cu  tabata  un  barco.  Botonan  salbabida 
tabata  flota  riba  awa,  pero  ningun  sobreviviente  of  curpa  a 
wordo  haya.  Tabatin  rumor  cu  e  barco  na  candela  tabata 
"Troja",  cu  a  wordo  kima  intencionalmente  pa  su 
tripulantenan,  cu  a  wordo  tuma  abordo  di  H.M.S.  Despatch  y 
transporta  pa  un  campamento  na  Jamaica  Britanico. 

Heidelberg  ta  conduci  pa  evita  e  aliadonan  un  dia  mas. 
Sinembargo,  dia  2  di  maart  1940,  el  a  wordo  intercepta  pa 
otro  barco  di  guera  clase-D  Britanico  H.M.S.  Dunedin  (D  93), 
comanda  pa  Capitan  Charles  Edward  Lambe  sesenta  miya 
west,  zuidwest  di  e  Windward  Passage,  cu  ta  un  pasada 
entre  Cuba  y  Hispaniola,  noordwest  di  Haiti.  Manera  ordena 
pa  Berlin  e  capitan  di  e  barco  ta  wordo  forsa  pa  sink  su 


8 


barco  pa  evita  captura.  Heidelberg  ta  disparce  bou  e  olanan 
banda  di  5'or  di  atardi,  25  tripulante  a  wordo  piki  pa  H.M.S. 
Dunedin.  E  tripulantenan  di  Heidelberg  y  tambe  di  Troja  a 
wordo  deteni  den  un  campamento  na  Jamaica.  (Nota:  Segun 
un  testigo  riba  H.M.S.  Dunedin,  Heidelberg  tabata  carga  e 
nomber  Heemskerk  -  Holland  cu  ta  sugeri  cu  Heidelberg 
tambe  a  purba  pa  huy  usando  un  identidad  falso.) 
Heidelberg  ta  un  ruina  perdi. 

Antilla  su  Intento  pa  Huv 

Entre  1  di  September  1939  y  4  di  maart  1940,  Capitan 
Schmidt  a  haci  ningun  intento  pa  kibra  e  blokeo  di  e 
barconan  di  guera  Frances  y  Britania  discutiendo  cu  pa 
motibo  di  problemanan  di  motor  cu  a  pasa  durante  su  biahe 
inaugural,  nunca  e  por  competi  cu  e  barconan  di  guera 
Britanico.  (Nota:  Antilla  y  su  rummanan  tabatin  un  sistema 
di  propulsion  altamente  compleho  y  sofistica,  y  Antilla  y  su 
ruman  Arauca  a  experencia  fayonan  tecnico.) 

Di  acuerdo  cu  un  fuente  naval  Hulandes  Antilla  a  atenta  pa 
scapa  hunto  cu  Heidelberg  y  Troja  (29  di  februari  1940).  Ta 
ser  bisa  tambe  cu  Capitan  Schmidt  y  su  tripulantenan 
mester  a  mira  Troja  na  candela.  El  a  regresa  den  e  awanan 
neutral  na  Malmok  y  a  tira  su  ankernan  pa  ultimo  bes.  Pero 
di  acuerdo  cu  un  fuente  Aleman  Antilla  a  haci  un  solo  atento 
dia  4  di  maart  1940.  Te  aworaki  nos  no  por  a  haya 
informacion  concreto  riba  esaki. 

Di  acuerdo  cu  Sr.  James  L.  Lopez,  un  ex-empleado  di  Lago, 
den  un  di  su  bukinan  "The  Lago  Colony  Legend",  un  barco  a 
bini  San  Nicolas  pa  discarga  un  cargamento  di  azufro 
(Antilla).  E  mesun  barco  aki  a  bay  na  haf  di  Playa  y  tuma 
awa  y  bay  bek  Malmok.  Seis  dia  despues  S.S.  Troja ,  un  di 
cuatro  barconan  tambe  a  tuma  awa  den  haf  di  Playa.  Na 
januari  1940,  tres  di  e  barconan  a  bay  sin  aviso.  S.S.  Antilla 
a  keda  hancra  na  Malmok. 

Aruba  ta  Wordo  Conduci  Den  e  Guera 


Na  augustus  1939  Gezaghebber  di  Aruba,  Isaac  Wagemaker 
y  Gobernador  Wouters  di  Corsou  tabata  sa  cu  e  guera  tabata 
inminente  y  e  tempo  a  yega  cu  Hitler  pronto  lo  ataca 
Hulanda.  Nan  tabata  sa  di  esey  pasobra  diripiente  tabatin  14 
barco  Aleman  den  e  haf  di  Corsou.  Laat  den  augustus 
autoridadnan  di  Corsou  a  dicidi  cu  ningun  barco  Aleman  lo 
mara  mas  den  nan  waf.  Tur  barco  cu  yega  despues  di  30  di 
augustus  1939,  a  wordo  manda  pa  Aruba.  Aruba  tabata  den 
un  estado  di  alerta. 

Dia  10  di  mei  1940  forsa  Aleman  a  invadi  Hulanda.  Antilla 
tabata  hancra  enfrente  di  e  beach  di  Malmok  na  Aruba. 
Desde  12  di  april  1940  su  tripulantenan  a  wordo  limita  na  e 
barco  door  di  ordo  di  autoridad  local  pa  motibo  di  e  menasa 
continuo  di  guera.  Prome  cu  esey  tabatin  lasonan  cu  a  wordo 
forma  entre  e  tripulantenan  di  Antilla  y  militarnan  Hulandes 
door  di  nan  bebemento  na  un  bar  conoci  den 
Madiki/Oranjestad  na  Aruba.  Nomber  di  e  bar  ta  desconoci. 
Como  cu  e  invasion  Aleman  a  wordo  considera  como  un  acto 
di  guera,  gobierno  Hulandes  e  ora  ey  a  ordena  tur  barco 
mercantil  Aleman  den  Antiya  Hulandes  pa  wordo  confisca  y 
aresta  e  tripulantenan.  Adicionalmente,  e  orden  di  e 
gobierno  a  inclui  pa  confisca  nogoshinan  Aleman  y  interes  y 
aresta  tur  Aleman  sospecha  di  ta  simpatisantenan  Aleman. 

Intento  pa  Confisca  Antilla 

Den  un  rapport  di  11  di  mei  1940  for  di  Capitan  G.  H.  v.d. 
Spek,  Oficial  Comandante  di  e  militarnan  na  Aruba  pa 
Comandante  John  Louis  Karel  Hoeke,  Comandante  General 
di  e  militarnan  na  Aruba  y  Corsou,  ta  wordo  bisa: 

Pa  1:40am  Van  der  Spek  a  wordo  informa  di  e  inicio  di  e 
guera.  El  a  laga  base  Militar  di  Savaneta,  hunto  cu  un 
capitan,  dos  sargento,  dos  corporal,  diesocho  militar  y  un 
chauffeur,  tur  miembro  di  Marina  Real  Hulandes.  Nan  a  tuma 
rumbo  pa  e  waf  chikito  na  Playa  y  a  wordo  transporta  cu  un 

barco  di  bela  y  un  barge  for  di  Servicio  di  Haf.  Nan  meta 
militar  tabata  pa  confisca  Antilla. 

Di  acuerdo  cu  e  diario  di  e  barconan  wardacosta  H.M.S. 
Aruba  y  H.M.S.  Practico  nan  a  ricibi  noticia  di  e  guera  pa 
03.00am.  E  ora  ey  nan  tabata  den  haf  di  San  Nicolas. 

Pa  3:10am  Van  der  Spek  y  e  miiitarnan  a  yega  na  Antilla.  Di 
acuerdo  cu  Van  der  spek: 

"E  scuridad  extremo  e  anochi  ey  a  had  cubrimento  di 
disparo  for  di  tera  y  un  metrayador  di  caliber  chikito 
sumamente  dificil,  sino  imposibel.  Nos  a  dicidi  pa  warda  te 
ora  dia  habri  pa  asina  por  sostene  e  asalto  eficientemente  cu 
e  disparo  di  metrayador  como  cu  nos  a  spera  resistencia 
pisa  door  cu  Antilla  ta  conoci  como  un  barco  auxiliador  y  e 
capitan  tabata  un  homber  Nazi  feros."  (Nota:  Despues  cu 
Capitan  Schmidt  a  wordo  aresta,  un  di  e  articulonan  cu  el  a 
laga  atrás,  segun  declara  den  su  reportahe  sumario,  tabata 
un  potret  di  Hitler  den  un  leishi  di  plata.  Cual  por  nifica  cu  e 
tabata  un  pro-Hitler.) 

Door  di  a  pospone  e  operacion  pa  aborda,  e  tripulantenan 
Aleman  a  wordo  duna  mas  cu  suficiente  tempo  pa  prepara  e 
barco  pa  sink.  Un  decision  cu  Van  der  Spek  a  wordo 
malamente  critica  pe  despues. 

"Despues  cu  mi  a  parti  mi  division  den  patruyanan  pa  e 
ocupacion  di  e  brug,  e  kamber  makinaria,  e  dek  y  pa  tuma  e 
tripulantenan  como  prisonero  riba  e  dek  patras,  nos  a  subi 
pa  5:00am.  E  dek  tabata  cubri  cu  un  substancia  di  azeta  cu 
a  haci  canamento  hopi  dificil.  Te  na  e  ora  ey  nada 
extraordinario  tabata  notabel  di  e  barco.  Despues  cu  e 
division  total  a  subi  mi  a  ordena  e  comandante  pa  sigui  cu 
nan  tareanan  mas  pronto  posibel  y  ami  mes  a  tuma  e 
capitan  y  e  prome  oficial  como  prisonero  den  e  sala. 

Despues  di  aproximadamente  10  minuut,  un  militar, 
Smeding,  kende  tabata  parti  di  patruya  marino,  prome  clase 

y  responsabel  pa  e  ocupacion  y  control  di  e  kamber 
makinaria,  a  informa  mi  cu  e  porta  di  entrada  pa  e  kamber 
makinaria  tabata  cera  y  cu  tabata  imposibel  pa  habri'e.  Un 
miembro  di  tripulante  Aleman  a  sera  su  mes  na  yabi  den  e 
kamber  makinaria.  El  a  habri  e  valvo  di  pafo  pa  inunda  e 
barco  y  despues  a  scapa  di  e  kamber  ey  door  di  un  trecto  di 
acuerdo  cu  un  di  mi  militarnan.  Otro  miembronan  di 
tripulante  a  cuminsa  pega  varios  candela  riba  e  barco.  Mi  a 
ordena  e  capitan  pa  habri  e  porta  di  e  kamber  makinaria 
inmediatamente.  E  ora  el  a  duna  e  ingeniero  principal,  un 
homber  di  edad,  e  orden  pa  habri  e  porta.  Un  par  di  minuut 
despues  mi  a  scucha  un  tiro  lansa  den  e  parti  abou  di  e 
barco.  Mas  laat  Smeding  a  bisa  mi  cu  el  lansa  un  tiro  na  e 
porta  di  e  kamber  makinaria.  Primeramente,  bou  di  menasa, 
el  a  ordena  e  ingeniero  principal  pa  habri  e  porta,  cual 
tabata  parce  imposibel  door  cu  e  porta  a  wordo  sera  paden 
cu  un  spagnolet  y  solamente  un  porta  pa  drenta  tabatin.  E 
ingeniero  principal  a  grita  un  persona  den  e  kamber 
makinaria  pa  habri  e  porta.  El  a  tende,  asina  el  a  bisa  mi,  e 
zonido  di  awa  drentando  paden. 

Aproximadamente  5:30am  e  tripulantenan  a  wordo  reuni 
riba  e  dek  patras  y  ami  a  ordena  e  capitan  pa  baha  e  boto  di 
salbabida  y  tur  hende  tuma  un  asiento  den  dje  pa  bandona  e 
barco.  Mi  a  ordena  e  militarnan  pa  subi  riba  e  boto  di  bela  y 
e  barge.  E  capitan  a  keda  bou  di  mi  proteccion.  E  ora  el  a 
informa  mi  cu  su  tripulantenan  completo  tabata  presente.  Pa 
e  ora  ey  huma  preto  tabata  sali  for  di  e  bapor.  Escolta  pa  e 
militarnan  e  tripulantenan  a  wordo  poni  na  tera  y  entrega  pa 
e  comandante  oficial  di  e  Polis  Militar. 

Reaccion  di  Comandante  J.  L.  K.  Hoeke 


E  rapport  di  Sr.  John  Luis  Karel  Hoeke,  Comandante  General 
di  e  militarnan  di  Aruba  y  Corsou,  pa  Sr.  G.  H.  v.  d.  Spek, 
Comandante  Oficial  di  e  militarnan  di  Aruba  ta  bisa  lo 
siguiente: 

"Referiendo  na  bo  rapport  encuanto  e  captura  di  e 
tripulantenan  di  e  barco  di  carga  Aleman  Antilla  mi  kier 
informa  bo  di  lo  siguiente: 

Mi  no  por  comparti  cu  bo  procedura  cu  abo  y  bo  division  a 
yega  na  Antilla  pa  3:10am  y  despues  warda  te  ora  solo  sali 
prome  cu  bo  aborda.  E  tardansa  aki  a  duna  e  tripulantenan 
tur  e  tempo  pa  plan  nan  sabotahe,  asina  pega  e  barco  na 
candela  y  habri  e  valvonan.  Bo  mester  a  lansa  tiro  riba  e 
tripulantenan  na  e  prome  acercamento,  na  luga  di  warda  te 
ora  solo  a  sali.  Esaki  lo  a  forsa  nan  pa  baha  e  trapi  di  cabuya 
y  despues  bo  a  continua  cu  mi  instruccionnan. 

Como  resultado  di  bo  wardamento  a  costa  nos  pa  perde  un 
barco  nobo  y  costoso.  E  abordamento  di  e  division  di  H.M. 
van  Kinsbergen  den  Caracasbaai,  Corsou,  cu  a  traha  sin 
yudansa  for  di  e  barco  (por  lo  menos  e  prome  mey  ora)  a 
demonstra  cu  abordamento  y  bahamento  di  e  tripulatenan 
(aproximadamento  67)  por  a  wordo  tuma  bou  di  e  mesun 
circumstancia. 

Esaki  ta  motibo  pa  mi  expresa  mi  disapunto  tocante  bo 
accionnan  den  e  caso  aki. 

E  Cronoloqico  di  Eventonan 

Sr.  Willem  Donck,  un  colega  di  mi  na  Hulanda  ta  haciendo 
investigacion  extenso  riba  Antilla.  Den  un  di  su  bishitanan 
frecuente  na  e  Archivo  Nacional  na  Den  Haag,  el  a  haya  un 
periodico  di  e  barco  wardacosta  "Hr.  Ms.  Aruba".  Di  acuerdo 
cu  e  periodico  e  tripulantenan  a  ricibi  un  menshae  3'or  di 
mainta  dia  10  di  mei  1940  cu  Alemania  a  invadi  Hulanda. 
Mesora  nan  a  bati  "Alarma  General". 

Pa  3:50am  Hr.  Ms.  Aruba  y  Hr.  Ms.  Practico  a  laga  haf  di  San 
Nicolas  y  a  pone  curso  pa  Malmok. 

Pa  6:00am  e  mainta  ey  wardacosta  Hr.  Ms.  Aruba,  bou 
Comando  Oficial,  LTZ  Spaander  y  Hr.  Ms.  Practico,  bou 

Comando  Oficiai.  LTZ  van  Oss,  a  yega  Malmok.  Di  acuerdo 
cu  e  periodico  di  e  bapor  e  oficialnan  di  H.M.  Aruba  a  calcula 
cu  Antilla  ya  tabata  kimando  pa  por  lo  menos  un  ora  y 
tabata  kenter  15  grado  un  banda  caba,  parti  robes.  E  dos 
oficialnan  a  subi  abordo  di  Antilla  cu  tabata  kimando  y  a 
comproba  cu  e  kamber  makinaria  y  e  tankinan  4  y  5  tabata 
na  candela.  E  valvonan  den  e  kamber  makinaria  no  por  a 
wordo  alcansa  y  asina  no  por  a  cera  nan.  Nan  no  por  a  haya 
cualkier  miembro  di  e  tripulantenan  Aleman.  Esaki  ta  logico 
pasobra  e  tripulantenan  y  e  militarnan  a  laga  Antilla  por  lo 
menos  mei  ora  prome  y  probablemente  tabata  na  tera  caba. 
Despues  cu  e  miembronan  di  tripulante  di  H.M.  Aruba  a 
bandona  Antilla  nan  a  tira  dos  biaha  cu  nan  cañon  riba  dek 
di  3.7cm  riba  Antilla  pa  sea  sigur  cu  ningun  miembro  di 
tripulante  Aleman  a  keda  atras. 

Pa  6:50am  Antilla  tabata  na  candela  for  di  dilanti  bay  te 
patras  y  tabata  kenter  banda  robes  na  20  grado. 

Pa  11:30am  Hr.  Ms.  Aruba  a  bolbe  bek  San  Nicolas.  Pa  e  ora 
ey  Antilla  tabata  kenter  na  banda  robes  na  30  grado  y 
tabata  sink.  Hr.  Ms.  Aruba  a  yega  San  Nicolas  pa  1:40pm. 

Den  e  documentonan  oficiai  no  tin  nada  menciona  cu  e 
tripulantenan  a  keinta  e  boilernan  di  e  barco  y  laga  awa  friu 
drenta  causando  un  explosion  grandi.  Esaki  tin  bes  a  sugeri 
como  e  causa  di  e  sinkmento.  Tambe  den  varios  discusion 
riba  internet  tin  un  debate  si  Antilla  a  wordo  gesink  door  di 
un  explosion  of  no.  Di  acuerdo  cu  e  rapport  di  testigo  di  e 
grupo  cu  a  aborda  Antilla  dia  10  di  mei  1940,  e 
tripulantenan  primeramente  a  pega  e  barco  na  candela  den 
tanki  4  y  5  y  e  kamber  makinaria,  y  despues  a  habri  e 
valvonan  pa  laga  awa  di  lama  drenta.  Fuera  di  pega  candela 
na  e  tankinan,  un  miembro  di  tripulacion  a  cera  su  mes  na 
yabi  den  e  kamber  makinaria  y  habri  e  valvonan  di  pafo, 
causando  inundacion  di  e  kamber  makinaria.  Ta  ser  bisa  cu  e 
mes  a  scapa  for  di  un  trechter. 


14 


Ademas,  entre  mei  y  augustus  1940,  sambuyadonan 
Mericano  a  inspecciona  e  bom  pa  wak  si  e  barco  por  wordo 
salba.  Di  acuerdo  cu  nan  rapport  e  structura  di  e  barco 
tabata  daña  pa  candela  pero  e  bom  si  no  tabata  y  den  un 
pida.  E  rapport  a  conclui  cu  e  sinkmento  a  wordo  ocasiona 
door  e  habrimento  di  e  valvonan  pafo  di  e  barco.  E  buraco 
grandi  banda  di  e  kamber  makinaria  no  a  wordo  causa  pa  un 
explosion  pero  como  resultado  di  ola  pisa  y  a  wordo  ripara 
pa  prome  biaha  durante  un  inspeccion  pa  e  Havenmeester  di 
Aruba  na  1953. 

Dia  cu  Antilla  a  wordo  poni  na  candela  pa  su  tripulantenan, 
submarino  0-15  a  yega  for  di  Corsou,  bou  comando  di  LTZ  H. 
M.  L.  F.  E.  van  Oostrom  Soede,  pa  asisti  e  grupo  cu  ta 
aborda  pero  e  candela  ya  tabata  for  di  control. 

Primauguet  tabata  un  barco  di  guera  Frances  di  Duguay- 
Troun-class  traha  pa  Arsenal  de  Brest  (Brest,  Francia)  dia  16 
di  augustus  1923  operando  den  awanan  di  West  Indies 
Hulandes  durante  e  di  Dos  Guera  Mundial,  interceptando 
barconan  di  carga.  El  a  wordo  baha  na  awa  dia  21  di  mei 
1924  y  poni  den  servicio  dia  1  di  april  1927.  Dia  6  di  mei 
1940,  bou  comando  di  Capitan  Pierre  Goybet  el  a  re- 
emplasa  H.M.S.  Dundee  cerca  di  Aruba. 

Riba  e  anochi  di  10  di  mei  1940  Primauguet  a  yega  cu  180 
solda  Frances  na  e  waf  di  Eagle  pa  sostene  e  ehercito 
Hulandes.  Nan  a  subi  e  barco  na  Martinique  dia  6  di  mei 
1940  unda  nan  tabata  e  momento  ey.  Na  prome  instante, 
nan  a  wordo  nenga  entrada  pasobra  e  Gobernador  di  Antiyas 
Hulandes,  Gielliam  Johannes  Josephus  Wouters  y 
Gezaghebber  di  Aruba,  Sr.  Isaac  Wagemaker  no  tabata  sa  di 
e  intencion  di  nan  yegada.  Fuera  di  esey,  un  poco  dia  prome 
cu  e  invasion  di  Hulanda,  un  radio  stacion  Americano  a 
anuncia  cu  e  invasion  lo  por  tuma  luga  na  cualkier  momento. 
E  gobierno  local  tabatin  miedo  cu  nan  por  purba  pega  e 
depositonan  di  fuel  na  candela.  Un  contacto  a  wordo  haci  cu 
London.  Sinembargo,  despues  di  consulto  cu  e  gobierno  na 
Corsou,  nan  a  wordo  permiti  pa  keda,  y  pa  regia 

acomodacionnan  pa  nan.  E  barco  di  guera  Frances,  Esterel, 
cu  su  capitan  Seriot,  cargando  militarnan  Frances  abordo,  a 
tuma  encargo  di  tur  rekesitonan.  Dos  dia  despues,  otro 
barco  di  guera,  H.M.S.  Barfleur  a  trece  150  trupa  colonial  for 
di  Senegal,  West  Africa  Frances,  pa  re-emplasa  e  grupo 
"bieu".  Tabata  e  capitan  di  e  barco  di  guera  Esterel  cu  a 
sigura  e  Hulandesnan  cu  nan  no  tin  mester  di  tin  miedo  di 
nan,  y  e  trupa  a  laga  Aruba  trankil  dia  6  di  juli  1940  abordo 
di  e  barco. 


Detencion  di  e  Alemannan 


For  di  cuminsamento  di  e  guera,  Gobierno  di  Aruba  y  Corsou 
a  cuminsa  traha  un  lista  di  tur  nacionalidad  stranhero  di  e 
Aliadonan  di  Alemania.  Nan  tabata  censura  cartanan  di  e 
hendenan  ey  y  a  wordo  avisa  tempran  di  e  invasion 
inminente  di  Hulanda.  Nan  tabatin  nomber,  adres,  number  di 
auto  y  plannan  formula  di  accion  pa  ora  e  invasion  tuma 
lugar. 

Riba  e  anochi  di  10  di  mei  1940,  tur  Aleman  y 
simpatisantenan  Aleman  a  wordo  recoge.  Pa  3:42am  e 
ultimo  aliado  enemigo  tabata  den  warda  di  polis.  Pa  3:57am 
Aruba  a  reporta  e  ultimo  aliado  enemigo  cu  a  wordo  aresta. 
Segun  ex-emploeado  di  Lago  y  testigo,  Sr.  John  Opdyke, 
nan  a  pasa  anochi  den  Hotel  Germania  door  di  autoridadnan. 
Nan  a  wordo  deporta  pa  e  campamento  interno  cu 
anteriormente  a  wordo  prepara  pa  nan  na  Boneiro.  Dia  11  di 
mei  1940  nan  a  subi  e  lake  tanker  di  Lago,  S.S.  Bachaquero 
na  e  Lake  Tanker  Dock  di  Lago  cu  a  hiba  nan  na  e 
campamento  na  Boneiro.  (Nota:  Sr.  Opdyke  a  traha  den 
departamento  Tecnico  y  Mecanico  na  Lago  for  di  1937  pa 
1965.) 

John  tabata  na  e  dok  di  tankero  na  e  haf  di  San  Nicolas, 
coriendo  lineanan  di  inspeccion  ora  e  internadonan  a  wordo 
treci  pa  e  barco  tankero.  Ora  e  Alemannan  tabata  biniendo 
pa  e  pier,  un  Aleman  di  edad  cu  tabata  maneha  un  tienda 
grandi  di  camara  na  Aruba  tabata  huma  un  siga.  E  tempo  ey 

e  doknan  di  barco  tankero  tabata  doknan  hopi  peligroso. 
John  a  menciona  na  e  guardia  cu  ningun  hende  mester 
huma  riba  e  dok.  E  guardia  a  combeni  y  a  bisa  e  Aleman  pa 
paga  e  siga.  Su  casa  (of  yiu)  a  protesta.  E  guardia  a  dal  e 
cabo  di  e  rifle  riba  e  dek  di  e  pier,  e  Aleman  a  lansa  e  siga 
cendi  den  un  mancha  di  azeta  riba  awa.  Suerte  cu  e  awa  a 
paga  e  siga  prome  cu  el  a  pega  na  candela. 

Den  henter  Antiyas  Hulandes  un  total  di  220  matros 
comerciante  Aleman  a  wordo  aresta  for  di  15  barco,  (10 
Aleman  y  5  Hulandes)  igualmente  e  tripulantenan  di  Antilla. 
Varios  dia  despues  di  nan  captura,  e  tripulantenan  di  Antilla 
a  wordo  transporta  pa  e  campamento  na  e  isla  di  Boneiro. 
Durante  e  transportacion  e  capitan  y  su  tripulantenan  a  mira 
e  resto  di  nan  barco  orguyoso  ta  sali  for  di  lama. 

Hunto  cu  e  matrosnan  ey  tabatin  200  civil  Aleman  y 
Austriaco  incluiendo  civilnan  cu  a  huy  for  di  e  menasa  di 
Aleman-Nazi.  Aproximadamente  20  persona  cu  a  wordo 
considera  un  menasa  pa  seguridad  nacional  pa  motibo  di 
tabata  alega  partidario  di  Nazi  a  wordo  deteni  den  varios 
edificio  di  scol.  Den  juli  1940  e  campamneto  tabata  cla. 
Alemannan  residencia  na  Aruba  y  Nazinan  Hulandes  a  wordo 
teni  separa.  E  hendenan  muhe  cu  e  muchanan  a  wordo  duna 
casnan  chikito  individual  di  palo,  mientras  e  parehanan  casa 
y  famia  a  ser  permiti  pa  bishita  nan.  E  hendenan  homber, 
den  number  mas  grandi,  a  wordo  separa  cu  waya  di 
sumpiña  (prikkeldraad).  Muchanan  no  a  ricibi  educacion.  A 
pesar  di  critico  di  hopi,  nan  condicion  general  di  detencion 
tabata  considera  aceptabel. 

Den  e  campamento  na  Boneiro  nan  no  a  wordo  trata  como 
prisonero  di  guera.  E  circumstancianan  den  e  campamento 
tabata  hopi  dificil.  Provision  di  cuminda  no  tabata  ser  regula 
y  na  cuminsamento  un  pasto  mester  a  entrega  pan.  Nan  a 
wordo  permiti  pa  hunga  futbol,  landa,  y  ki  ora  cu  tabata 
posibel,  sigui  cu  nan  hobby.  A  pesar  di  tur  esakinan,  nan  ta 
reclama  constantemente.  Nan  actitud  di  bravado  tabata 
prueba  cu  nan  no  tabatin  nada  pa  reclama. 

Dia  11  di  mei  1940  un  acuerdo  a  wordo  alcansa  entre  e 
autoridadnan  Hulandes  na  Corsou  y  e  Consulado  Britanico  cu 
Gran  Britania  lo  acepta  e  220  matros  comercial  Aleman  y 
detene  nan  den  un  campamento  interno  na  Jamaica 
Britanico  (probablemente  Up  Park  Camp).  Den  e  periodo 
entre  nan  yegada  na  Boneiro  y  nan  transportacion  pa 
Jamaica  e  matrosnan  a  traha  e  campamento  na 
cuminsamento  di  juli  1940. 

Dia  5  di  juli  1940  e  tripulantenan  di  Antilla  hunto  cu  nan  185 
colega,  incluiendo  e  civilnan,  a  wordo  escolta  pa  e  barco 
Jamaica  Producer  y  transporta  pa  e  campo  na  Jamaica 
Britanico  unda  nan  a  pasa  e  resto  di  guera.  E  campamento 
na  Boneiro  pesey  no  a  wordo  cumpra  pa  Capitan  Schmidt  di 
Antilla  manera  a  wordo  sugeri,  pero  pa  un  negociante,  Sr. 
Lodewijk  Gerharts.  Riba  e  sitio  unda  e  campamento  a  wordo 
traha,  Hotel  Zeebad  a  wordo  traha  y  mas  despues  Divi 
Flamingo  Beach  Hotel  cu  t'ey  ainda. 

Informacion  adicional  awor  ta  revela  cu  dia  2  di  October 
1939,  e  barco  Artileria  Naval  Hulandes  Hr.  Ms.  Kinsbergen, 
bou  comando  di  John  Louis  Karel  Hoeke,  a  cuminsa  un  biahe 
for  di  Hulanda  pa  West  Indies  compañando  dos  submarino 
Hulandes  0  15  y  0  20.  Pa  evita  minanan  di  lama,  nan  no  a 
pasa  door  di  e  Canal  di  Panama  pero  a  tuma  e  ruta  largo 
banda  di  Islanan  Britanico  y  a  yega  Corsou  dia  29  di  octboer 
1939.  E  0  15  a  keda  Corsou  mientras  e  0  20  a  continua  mas 
leu  pa  West  Indies. 

Durante  e  cuminsamento  di  guera  na  1940  Van  Kinsbergen  y 
e  0  15  tabata  na  Corsou  y  tambe  otro  submarfino  Hulandes, 
e  0  14  cu  tabata  mara  na  Schottegat,  banda  di  e  Dok  Juliana 
pa  un  chekeo  general.  Na  e  momento  ey  tabatin  siete  barco 
marino  mercantil  Aleman  buscando  refugio,  y  nan  a  ricibi  un 
orden  pa  sink  nan  barconan  of  busca  un  escape.  Si  nan  no 
haci  esaki,  nan  lo  wordo  persigui  di  acuerdo  cu  e  ordennan. 
Van  Kinsbergen  su  trabou  tabata  pa  detene  tripulantenan  di 
e  barconan.  Fuera  di  e  tripulantenan  di  Van  Kinsbergen, 
militarnan  Hulandes  tambe  a  wordo  inclui  den  e  accion  aki.  E 

barconan  di  carga  Aleman  tabata  plama  tur  rond  di  Corsou, 
Vancouver  y  Este  tabata  den  Caracasbaai,  Henry  Horn, 
Karibia,  Patricia,  Frisia  y  Alemania  tabata  den  Fuikbaai.  E 
barconan  cu  tabata  den  Caracasbaai  a  wordo  aborda  prome 
y  confisca  sin  mucho  dificultad.  Di  e  cinco  barconan  den 
Fuikbaai,  Patricia,  Frisia  y  Alemania  a  wordo  poni  na  candela 
pa  nan  tripulantenan.  E  candela  a  wordo  paga,  y  25,700  ton 
di  carga  a  wordo  confisca  pa  flota  di  aliadonan. 

Aki  ta  sigui  un  lista  di  e  dies  barconan  Aleman  cu  e  number 
di  tripulantenan  mercantil  Aleman  cu  a  ser  deteni  riba  cada 
barco: 


1.  Alemania 

7 

2.  Antilla 

35 

3.  Este 

23 

4.  Frisia 

5 

5.  Henry  Horn 

38 

6.  Karibia 

5 

7.  Patricia 

36 

8.  Seatle 

1 

9.  Vancouver 

64 

10.  Wesermuende 

1 

215 

Fuera  di  ariba,  un  tripulante  mercantil  Aleman  a  sertuma 
over  for  di  cada  un  di  e  siguiente  barconan  Hulandes: 


11.  Cottica  1 

12.  El  Libertador  1 

13.  Ino  1 

14.  Nero  1 

15.  Pericles  _1 

5 

Gran  Total:  220 

Lista  di  Tripulante  di  Antilla 


1.  Achenbach, 

2.  Baresel, 

3.  Bastian, 

4.  Burger, 

5.  Carls, 

6.  Ehlers, 

7.  Feuerstack, 

8.  Finzel, 

9.  Frerckse, 

10.  Gantert, 

11.  Gebke, 

12.  Griebenov, 

13.  Harbers, 

14.  Jungnickel, 

15.  Kágeler, 

16.  Kettner, 

17.  Kirberich. 

18.  Lau, 

19.  Lipke, 

20.  Luddeke, 

21.  Niemeyer, 

22.  Ohrt, 

23.  Raup, 

24.  Reichenberg, 

25.  Reichmann, 

26.  Rohwedder, 

27.  Rupio, 

28.  Schmidt, 

29.  Schagermann, 

30.  Schwennosen, 

31.  Slodowy, 

32.  Staffel, 

33.  Stuning, 

34.  Uliman, 

35.  Westphal 


Hans  Paul 

Hans 

Walter 

Georg 

Heinrich 

Fritz 

Willy 

Horst 

Julius 

Gerhard 

Wilhelm 

Fritz 

Gerrit 

Kurt 

Julius 

Karl 

Hubert 

Werner 

Werner 

Adolf 

Heinz 

Herbert 

Bruno 

Kurt 

Albrecht 

Rudolf 

Willy 

Ferdinand  (Capitan) 

Siegfried 

Willy 

Leon 

Werner 

Hermann 

Alexander 

Heinz 

Inspeccion  di  e  Ruina  di  Antilla 


Un  carta  di  augustus  1940,  ta  informa  e  gobierno  Hulandes 
di  un  rapport  di  sambuyadonan  di  Lloyds  cu  a  inspecciona  e 
ruina  di  Antilla  pa  determina  si  por  lant'e.  E  ta  bisa  cu  e  bom 
di  e  barco  no  a  haya  daño,  solamente  e  structura  a  wordo 
daña  pa  e  candela.  Siguientemente,  tabatin  hopi  grupo 
interesa  pa  lanta  Antilla  (Italiano,  Mericano  y  Hulandes)  pero 
tur  negocianon  a  termina  rapido  despues  cu  nan  a  cuminsa. 
E  prome  biaha  cu  e  daño  di  e  bom  a  wordo  observa  tabata 
despues  cu  e  autoridad  portuario  a  haci  un  inspeccion  di  e 
bom  di  e  barco  na  1953.  Siguientemente,  lantamento  di  e 
barco  no  tabata  un  opcion  mas  y  plannan  a  wordo  descuti  pa 
bula  e  ruina  pa  scrap.  Fortunadamente  e  prijs  di  metal  e 
tempo  ey  tabata  na  un  nivel  abou,  y  pa  motibo  cu  su 
posicion  no  a  posee  peligro  pa  otro  barco,  a  dicidi  pa  laga  e 
riuna  unda  e  ta. 

Di  acuerdo  cu  un  ex-empleado  di  Lago  y  autor  di  tres  buki, 
Sr.  James  L.  Lopez,  den  un  di  su  bukinanan,  ta  relata  cu 
cuatro  empleado  di  Lago,  Bill  Ewart,  Alex  Shaw,  Jerry 
Krastel  y  John  McCord  tabatin  un  idea  pa  lanta  e  bapor. 
Sinembargo,  e  Gobierno  Hulandes  no  a  permiti  nan  pa  lanta 
e  bapor  te  ora  cu  nan  a  paga  pe.  E  ora  Bill  Ewart  tabata  na 
New  York  un  corto  tempo  despues  y  a  haci  algun 
investigacion  pa  mira  si  tabatin  un  compania  cu  lo  por  a 
spera  riba  nan  placa  te  ora  cu  e  barco  a  wordo  lanta. 
Sinembargo,  el  a  wordo  bisa  cu  no  tabata  na  fabor  pa  haci 
esey  pasobra  e  Consulado  Aleman  lo  por  reclama  e  barco 
como  propiedad  Aleman  unabes  cu  e  wordo  treci  den  haf. 
Asina  Bill  a  bisa  cu  su  grupo  a  perde  interes  den  lantamento 
di  e  barco. 

Antilla  Awe  -  Un  Bon  Luaa  Pa  Sambuva 

Awe  Antilla  ta  un  di  e  miho  ruina  di  barco  pa  sambuya  den 
Caribe.  E  ta  drumi  riba  su  banda  den  60  pia  di  awa  di 
acuerdo  cu  sambuyadonan,  tur  dia  cu  pasa  e  ta  bira  mas 
fragil.  E  ta  drumi  bandona  su  so  den  silencio  pa  mas  di  70 

aña  y  teniendo  su  pasado  pa  su  mes.  Algun  parti  di  e 
structura  tabata  sali  for  di  superficio.  Na  e  momento  aki 
Antilla  no  ta  visibel  mas  na  e  superficio  y  a  desparce  pa 
semper  y  solamente  un  boei  por  ser  mira  flotando  riba  awa. 
Su  locaiidad  ta  aproximadamente  N12. 60175, W070. 5815  of 
600  yarda  for  di  tera.  Door  cu  e  ta  solamente  600  yarda  for 
di  tera  ta  haci'e  facil  pa  sambuya.  Hopi  sambuyado  cu  a 
sambuya  na  Antilla  ta  bisa  cu  e  ta  un  di  esun  mihonan.  Ta 
un  sambuyamento  facil  pa  esnan  cu  ta  cuminsa  sambuya, 
pero  tambe  tin  hopi  opcion  pa  sambuyadonan  experiencia  - 
e  claridad  ta  hopi  bon  y  e  hondura  ta  permiti  pa  keda  na 
fondo  pa  un  tempo  maximo.  E  ta  un  ruina  fascinante  y  door 
cu  el  a  wordo  gesink  durante  di  e  guera  ta  haci'e  mas 
interesante. 

E  tamaño  di  Antilla  ta  asina  grandi  y  den  esencia  imposibel 
pa  inspecciona  e  ruina  cuidadosamente  riba  un  solo 
sambuyamento.  Ta  miho  planea  diferente  biahe  y  purba  un 
seccion  cada  biaha.  Sambuyamento  por  wordo  had  for  di 
tera  of  boto  y  e  ultimo  ta  recomendabel.  E  temperatura  di 
awa  ta  mas  o  menos  78+  grado  durante  aña  pero  visibilidad 
ta  varia  bastante. 

Aruba,  un  punto  riba  mapa  mundial,  ta  ofrece  sitionan  di 
ruina  pa  snorkel,  scuba,  y  aventuranan  di  sambuyamento: 
California;  Antilla;  Blue  Reef  y  Debbie  II;  Pedernales; 
Harborf  Reed/Pilot  Boat;  Sonesta  Airplanes;  y  Jane  Sea. 
Aruba  ta  contento  di  ta  na  top  di  un  destinacion  di 
sambuyamento  di  ruina.  No  tabata  un  sorpresa  cu  Aruba  a 
wordo  nombra  den  di  dos  luga  di  sitio  pa  sambuya  ruina  den 
Caribe/Atlantico  den  e  revista  Scuba  Diving  di  maart  2006. 
Aruba  constantemente  ta  aparece  den  e  top  categoria  di 
sambuyamento  di  ruina  pa  e  ultimo  12  aña,  un  hazaña  cu  e 
isla  ta  tuma  hopi  orguyo  aden. 

Sambuyadonan  cu  a  sambuya  na  e  ruina  di  Antilla  mas  di 
cien  biaha  ta  bisa  cu  ainda  nan  ta  descubri  bistanan  nobo 
cada  biaha.  Mientras  mas  ser  papia,  mas  sambuyadonan  ta 
rumbo  pa  Aruba  pa  explora  e  barco  cu  a  sink  dia  e  tabata 

casi  nobo  y  mientras  dos  pais  tabata  na  vispera  di  un  mundo 
den  guera. 


Referenda  v  Diario  di  Corespondencia 

Archivo  riba  "Periodico  1938  -  november  1944" 

Archivo  riba  "Reportahe  Anual  servicio  di  haf  y  piloto  Aruba, 
1938-1946". 

Archivo  riba  "Reportahe  Anual  di  servicio  di  telegram  y 
telefon  Aruba  1938-1950" 

Reportahe  Anual  servicio  di  haf  y  piloto  1939  di  e  barconan 
na  Malmok,  Antilla,  Heidelberg,  Troja  y  Consul  Horn. 

Archivo  riba  "Rapport  di  polis  Aruba  1938-1950". 

Archivo  riba  benta  di  mercancia  Aleman  cual  a  wordo 
confisca  pa  gobierno  1940-1953. 

Periodico  di  September  9,  1939:  Reunion  cu  Comandante  di 
Hr.  Ms.  Johan  Maurits  riba  e  tankero  Frances  Niger. 
Gezaghebber  di  Aruba  a  encontra  algun  problema  cu  e  barco 
aki.  A  peticion  di  Su  Mahestad  Johan  Maurits,  e  barco  mester 
a  laga  e  awanan  teritorial.  Reunion  cu  wardacosta  relaciona 
cu  e  barconan  Aleman,  pasaheronan  y  tripulantenan.  Tambe 
un  discusion  pa  controla  e  miembronan  tripulante  Aleman. 

Periodico  di  11  di  September  1939:  Reunion  cu  oficial  di 
sector  economico  di  costonan  pa  sambuyamento  no-hustifica. 
Na  mes  momento  discusion  cu  e  comandante  di  wardacosta 
riba  e  barconan  Aleman. 

Periodico  di  13  di  September  1939:  Reunion  cu  oficialnan 
militar  riba  forsa  di  defenso  actual  y  e  uso  di  nan.  E  cuatro 
barco  Aleman  a  sali  for  di  e  bahia  di  San  Nicolas  y  a  hancra 
na  Malmok  (incluiendo  Antilla), 

Periodico  di  16  di  September  1939:  Bishita  na  Malmok  pa 
mira  e  localidadnan  di  e  cuatro  barconan,  incluiendo  Antilla. 

Periodico  di  19  di  September  1939:  Reunion  cu  e  director  di 
Asuntonan  Economico  riba  e  posibilidadnan  pa  e  cuatro 
barconan  haya  comestibel. 

Periodico  di  29  di  September  1939:  Gezaghebber  Isaac 
Wagemaker  a  yama  pa  un  reunion  tocante  posibel 
dunamento  di  cuminda  durante  e  guera. 

Periodico  di  dia  12  di  October  1939:  Salida  di  Antilla  for  di 
Malmok  pa  bahia  di  San  Nicolas  pa  discarga  e  azufro. 

Periodico  di  19  di  October  1939:  Reunion  cu  e  directornan  di 
Asuntonan  di  Contabilidad  y  Economico  cu  panaderonan  pa 
resolve  subida  di  prijs  di  pan.  Antilla  ta  sali  for  di  bahia  di 
San  Nicolas  pa  Paardenbaai  pa  yena  awa  di  bebe. 

Periodico  di  20  di  October  1939:  A  bay  Santa  Cruz  y  Noord 
pa  wak  sembramento  di  veld  di  maishi  pa  muchanan  di  scol. 
Barco  hancra  na  Malmok  saliendo  pa  Paardenbaai  pa  yena 
awa  pa  bebe. 

Periodico  di  12  di  november  1939:  Reunion  cu  oficialnan 
militar  riba  e  kitamento  di  transmisornan  di  radio  abordo  di 
barconan  Aleman  na  Malmok. 

Telegram  di  12  di  december  1939  for  di  Administrador 
Financiero  pa  Gezaghebber  di  Aruba  relaciona  cu  e 
contabilidad  di  e  costonan  di  entrego  pa  e  barconan  Aleman. 
E  ricibo  a  wordo  manda  via  carta  di  11  di  januari  1940.  Nada 
encera. 

Reportahe  anual:  Autoridad  Portuario  1939  unda  ta  wordo 
menciona  di  e  barconan  Aleman  na  Malmok.  Relaciona  cu: 
Antilla,  Heidelberg,  Troja  y  Consul  Horn. 


Rapport  di  reabastacemento  di  actuacion  di  trabou  di  e 
stacion  y  radiotelegram  di  1939  unda  ta  wordo  menciona  cu 

e  instalacionnan  di  radio  di  e  barconan  Aleman  Troja, 
Heidelberg,  Antilla  y  Consul  Horn  a  wordo  poni  for  di  servicio. 

Archivo  riba  "Entregonan  di  gobierno  na  e  barconan  Aleman 
atrapa  1939-1940". 

Copia  di  carta  di  12  di  januari  1940  for  di  Administrador  di 
Financia  pa  Gezaghebber  di  Aruba  relaciona  cu  costonan  di 
entrego  na  e  barconan  Aleman. 

Periodico  di  12  di  januari  1940:  A  reuni  cu  oficialnan  militar 
pa  sigui  proceduranan  di  salimento  di  e  barconan  Aleman  na 
Malmok. 

Periodico  di  16  di  januari  1940:  Deliberacion  cu  militarnan  y 
inspector  di  polis  riba  medidanan  di  precaucion  den  caso 
Alemania  declara  guera.  En  coneccion  cu  e  salimento  di 
comandante  di  polis  militar  y  e  salida  di  e  barco  S.S.  Consul 
Horn. 

Carta  di  18  di  januari  1940  for  di  Administrador  Financiero 
na  Gezaghebber  di  Aruba  relaciona  cu  e  costonan  di 
entregamento  di  awa  na  e  barconan  Aleman,  Antilla,  Troja, 
Heidelberg  y  Consul  Horn.  Reaccion  di  e  carta  di  7  di  februari 
1940. 

Carta  di  1  di  maart  1940  for  di  Gezaghebber  di  Aruba  pa  e 
Administrador  Financiero  hunto  cu  e  lista  autorisa  di  e 
entregonan  na  e  barconan  Aleman  durante  e  luna  di  januari 
y  februari  1940. 

Carta  di  13  di  maart  1940  di  oficial  di  servicio  di  control 
naval  Britanico  Aruba  y  di  Gezaghebber  di  Aruba  unda  ta 
informa  cu  nan  no  ta  interesa  mas  pa  lanta  Antilla. 

Periodico  di  4  di  april  1940:  A  bay  refineria  Arend  pa  e 
demanda  di  combustibel  pa  e  barco  Aleman  Antilla. 


Cartanan  di  5  di  april  1940/8  di  mei  1940  di  Gezaghebber  di 
Aruba  pa  e  Administrador  Financiero  cu  gastonan  encera  di  e 

barconan  Aleman  durante  e  luna  di  maart  1940.  Nada 
encera. 

Recibo  di  dia  15  di  april  1940  for  di  gobierno  di  Aruba  pa  e 
refineria  Arend  pa  e  cantidad  di  pago  pa  abastecemento  di 
fuel  pa  Antilla. 

Telegram,  fecha  desconoci,  di  gezaghebber  di  Aruba  na 
Gobernador  di  Antiyas  Hulandes  pa  informa  cu  Antilla  a 
wordo  poni  na  candela  pa  e  tripulantenan  y  no  por  pag'e 
mas  y  e  barco  ta  kentro  di  banda. 

Carta  di  2  di  juii  1940  for  di  Havenmeester  na  Gezaghebber 
di  Aruba  pa  informa  di  e  benta  di  boto  salbabida  di  Antilla. 

Carta  di  11  di  juii  1940  for  di  Havenmeester  di  Aruba  na 
Havenmeester  di  Corsou  cu  preguntanan  relaciona  cu  un 
bishita  di  Sr.  Elias  Mansur,  un  comerciante  di  Aruba,  pa 
cumpra  e  ruina  di  Antilla.  Sr.  Mansur  ya  a  cumpra  e  boto  di 
salbabida  di  Antilla. 

Carta  di  11  di  juii  1940  di  Havenmeester  di  Aruba,  Sr.  M. 
Noot,  pa  Autoridad  Portuario  pa  informa  cu  e  mesun 
cumprado  di  e  salbabida,  Sr.  Mansur,  kier  sa  si  e  ruina  di 
Antilla  ta  na  benta. 

Carta  di  12  di  juii  1940  for  di  Gezaghebber  di  Aruba  na  Sr. 
Mansur  cu  contesta  riba  e  interes  den  e  ruina  di  Antilla  y  e 
suma  cu  e  ta  desea  pa  ofrece. 

Carta  di  12  di  juii  1940  for  di  Gezaghebber  di  Aruba  na  e 
Havenmeester  di  Corsou  cu  un  lista  di  transmisornan  di 
radio  confisca  for  di  e  barconan  Aleman,  Antilla,  Heidelberg, 
Consul  Horn  y  Troja.  (E  autoridadnan  local  despues  di  un 
tempo  cortico  a  debolbe  un  radio  na  cada  un  di  barconan 
Aleman  banda  di  Pasco  pa  rasonnan  humanitario.  E  radionan 
tabata  warda  na  Landsradio  Dienst.) 

Telegram  di  13  di  juli  1940  for  di  Gobierno  di  Corsou  na 
Gezaghebber  di  Aruba  pa  pidi  permiso  pa  permiti 
inspectornan  di  Lloyd  pa  had  investigacion  cu  un  sambuyado 
riba  e  ruina  di  Antilla. 

Carta  di  23  di  juli  1940  for  di  Sr.  Mansur  na  Gezaghebber  di 
Aruba  ofreciendo  FIs. 6, 000. 00  pa  e  ruina  di  Antilla  bou 
condicion  cu  ora  e  bende  e  ruina,  e  lo  haci  un  donacion  di 
30%  di  e  ganashi  na  S.A.N.O.A.  Su  meta  pa  cumpre  ta  pa 
bende  pa  scrap,  etc.  [Nota:  S.A.N.O.A.  (E  Sociedad  di 
Seccion  di  Aruba  pa  Ayudo  di  Guera  Hulandes),  un  comision 
cu  a  cuminsa  dia  8  di  juni  1940,  cu  un  campaña  pa  colecta 
placa  pa  alivia  e  sufrimento  di  victimanan  na  Hulanda  y  pa 
cumpli  cu  nan  necesidad.  Riba  un  base  simultaneo,  nan  a 
colecta  fondonan  na  Corsou  y  Aruba.  E  ultimo  incluiendo 
Lago  Colony  y  empleadonan  di  Lago.  Den  un  tempo  corto 
nan  a  colecta  un  total  di  FIs. 193,000.00.  Despues  di  e 
liberacion  di  Hulanda,  e  placa  a  wordo  entrega  na  Prins 
Bernhard  di  Hulanda  durante  su  bishita  na  Aruba.  E  placa  a 
wordo  usa  pa  bringa  tuberculosis  entre  hobennan. 

Carta  di  28  di  augustus  1940  di  Sr.  Mansur  na  Gezaghebber 
di  Aruba  informando  e  cu  debi  cu  e  no  a  ricibi  un  contesta  di 
su  oferta  di  23  di  juli  1940,  e  ta  manda  un  oferta  nobo  di 
FIs. 20, 000. 00  y  10%  di  e  ganashi  pa  S.A.N.O.A.. 

Carta  di  5  di  September  1940  for  di  Gezaghebber  di  Aruba 
na  Gobernador  di  Antiyas  cu  un  copia  di  e  bid  traha  pa  Sr. 
Mansur  riba  Antilla. 

Carta  di  15  di  november  1940  for  di  Gobernador  di  Antiyas 
pa  Gezaghebber  di  Aruba  relaciona  cu  e  peticion  di  Sr. 
Mansur  pa  cumpra  e  ruina  di  Antilla.  E  benta  pa  Sr.  Mansur 
no  ta  posibel.  E  Almirante  Ingles  lo  lanta  e  barco.  Peticion  pa 
facilit'e. 

Carta  di  21  di  november  1940  for  di  Gezaghebber  di  Aruba 
pa  Sr.  Mansur  pa  informe  cu  gobierno  no  por  honra  su  bid 
pa  lanta  e  ruina  di  Antilla. 

Archivo  riba  "Benta  di  mercancia  Aleman  confisca  pa 
gobierno,  1940-1953"  riba  e  barco  Antilla. 

Rapport  anual  1940  di  obligacionnan  di  cumplimento  di  10  di 
mei  1940.  Relaciona  cu  e  barco  Aleman  Antilla  y  e 
internacion  di  e  tripulante. 

Periodico  di  22  di  januari  1941:  Bishita  di  Sr.  Robert  W.  F. 
Newton,  Director  di  Arend  Petroleum  Maatschappij,  pa 
informa  di  e  posibilidad  pa  lanta  e  barco  Aleman  Antilla 
gesink.  Den  e  buki  Our  Story  Lago  Colony,  di  James  L.  Lopez 
tambe  ta  menciona  e  lantamento  di  Antilla.  (Nota:  Sr. 
Newton  tabata  un  Ingeniero  cu  a  traha  e  waf  di  Taratata  pa 
Shell  na  e  refineria  Arend.) 

Cartanan  di  25  di  januari  1941  for  di  Robert  Newton  na 
Gezaghebber  di  Aruba  cu  peticion  pa  lanta  Antilla.  E  kier  haci 
esaki  pa  yuda  cu  e  lucha  contra  e  enemigo.  (Carta  scirbi  na 
man.) 

Carta  di  25  di  januari  25,  1941,  di  Robert  Newton  cu 
referencia  na  su  carta  anterior  pa  lanta  e  ruina  riba  un 
contract  fiho  pa  FIs. 55, 000. 00  y  e  ruina  lo  ta  cla  pa  tou  hiba 
den  lama  grandi. 

Carta  di  4  di  februari  1941  for  di  Gezaghebber  di  Aruba  pa 
Gobernador  di  Antiyas  relaciona  cu  e  bid  di  Sr.  Newton  pa 
lanta  Antilla.  Sr.  Newton  ta  parce  un  persona  cu  hopi  bon 
conocemento  como  cu  e  tabata  Director  di  e  refineria  Arend 
Petroleum  Maatschappij  for  di  1929  pa  1930.  E  ta  tambe 
responsabel  pa  e  construccion  di  e  waf  di  mas  grandi  pa  e 
refineria  ariba  menciona.  El  a  inspecciona  e  ruina  y  calcula 
cu  e  costo  pa  e  lantamento  lo  ta  FIs. 21, 250. 00  y  e  cantidad 
aki  lo  e  desea  di  ricibi  no  prome  cu  tur  trabou  a  wordo 
termina. 

Telegram  di  17  di  maart  1941  di  Havenmeester  di  Corsou  na 
Gezaghebber  di  Aruba  pa  aproba  lantamento  di  Antilla  cu  e 
ayudo  di  Newton  for  di  London.  Yegando  Diahuebs  mainta 

cu  KLM  pa  reunion.  Haci  reservacionnan  y  busk'e  na 
aeropuerto. 

Telegramnan  di  10  di  maart  1941/17  di  maart  1941/27  di 
maart  1941  relaciona  cu  e  lantamente  di  Antilla  pa  Sr. 
Newton.  Gastonan  encera  y  autorisacion  pa  Sr.  Newton. 

Telegram  di  18  di  maart  1941  di  Havenmeester  di  Corsou  na 
Gezagheeber  di  Aruba  pa  prepara  reunion  cu  Newton  pa 
Diahuebs.  Mester  ta  bek  na  Corsou  Diahuebs  atardi. 

Periodico  di  20  di  maart  1941:  Reunion  cu  havenmeester  di 
Corsou  y  Sr.  Newton  cu  kier  lanta  e  barco.  E  ultimo  a  firma 
un  acuerdo  hunto  cu  Gezaghebber  di  Aruba  y  Comisario  di 
Corsou. 

Carta  di  acuerdo  di  20  di  maart  1941  firma  pa  Gezaghebber 
di  Aruba  y  e  Comisario  di  Corsou  pa  laga  Newton  lanta 
Antilla  pa  un  prijs  aproximadamente  di  FIs. 20, 000. 00.  Tur 
asistencia  posibel  di  wardacosta  riba  warda  y  e  servicio  di 
piloto  di  Playa  lo  ser  duna  gratis  na  dje. 

Telegram  di  22  di  maart  1941  di  Gezaghebber  di  Aruba  pa 
Havenmeester  di  Corsou  pa  aprobacion  di  gastonan  pa  e 
lantamento  di  e  barco. 

Telegram  di  22  di  maart  1941  di  Havenmeester  pa 
Gezaghebber  di  Aruba  informando  cu  FIs. 20, 000. 00  a  wordo 
deposita  den  Emansbank. 

Periodico  di  5  di  april  1941:  A  bay  Malmok  cu  Oficial  Tecnico 
pa  wak  progreso  di  e  iluminacion  di  Antilla,  no  tabatin 
progreso. 

Carta  di  5  di  mei  1941  di  Gezaghebber  di  Aruba  declarando 
cu  Mercedes  Alfonso,  empleado  di  Arend  Petroleum 
Maatschappij,  ta  trahando  como  sambuyado  den  e 
lantamento  di  Antilla  bou  responsabilidad  di  gobierno. 

Periodico  di  17  di  mei  1941:  Bay  Lago  pa  un  reunion  pa 
presta  un  sambuyado  pa  traha  riba  Antilla. 

Declaracion  di  4  di  juni  1941:  Declaracion  di  cuenta  di  banco 
di  Havenmeester,  Sr.  M.  Noot,  cu  un  lista  di  checks  pa 
FIs. 20, 000. 00  pa  e  lantamento  di  Antilla,  pagabel  na  Sr. 
Newton.  For  di  periodo  di  24  di  maart  pa  december  15,  1941. 
Cinco  pagina. 

Periodico  di  20  di  augustus  1941:  Havenmeester  di  Corsou  y 
Autoridad  Portuario  di  Aruba  a  bay  pa  wak  e  progreso  di 
trabou  riba  Antilla. 

Carta  di  3  di  September  1941  for  di  Sr.  Newton  pa 
Gezaghebber  di  Aruba  pa  informa  di  e  dificultadnan  encontra 
pa  lanta  Antilla.  E  no  por  a  haya  sambuyadonan  cu  lo  ta 
dispuesto  pa  haci  e  trabou. 

Carta  di  10  di  September  1941  di  Gezaghebber  di  Aruba  pa 
Sr.  Newton  pidiendo  e  pa  bin  na  su  oficina  pa  un  reunion. 

Carta  di  10  di  September  1941  di  Gezaghebber  di  Aruba  pa 
Havenmeester  di  Corsou  relaciona  cu  un  carta  di  Sr.  Newton 
splicando  di  e  problemanan  detecta  pa  e  lantamento  di 
Antilla. 

Carta  di  16  di  September  1941  for  di  Sr.  Newton  na 
Gezaghebber  di  Aruba  hunto  cu  e  acuerdo  pa  reuni  cu  e 
delegado  regardando  e  lantamento  di  Antilla. 

Carta  di  September  26,  1941  di  Sr.  Newton  na  Gezaghebber 
di  Aruba  splicando  pakiko  e  no  por  a  reuni  cu  e  deputado 
relaciona  cu  e  lantamento  di  Antilla. 

Carta  di  29  di  September  1941  di  Geaghebber  di  Aruba  na  Sr. 
Newton  pa  informe  cu  e  reunion  ta  planea  pa  4:00pm  riba 
Diaranzon,  1  di  October  1941. 

Periodico  di  1  di  October  1941  cu  informacion  riba  e 
dificultadnan  cu  Sr.  Newton  a  encontra  pa  lanta  Antilla. 
Recursonan  insatisfactorio. 

Rapport  anual:  Autoridad  Porturario  1941  unda  ta  wordo 
menciona  riba  e  uso  di  un  boto  plat  pa  e  lantamento  di 
Antilla.  Na  mes  momento  uso  di  e  piso  abou  di  e  faro  na 
Seroe  Colorado  pa  wardacosta. 

Cuenta  y  responsibilidad  di  periodo  juli  te  cu  december  1941 
relaciona  cu  e  costo  den  e  esfuerso  pa  lanta  Antilla. 

Carta  di  13  di  maart  1942  di  Oficial  di  Servicio  di  Control 
Britanico,  Sr.  S.  Butler  na  Gezaghebber  di  Aruba  pa  no  mas 
accion  relaciona  cu  e  lantamento  di  Antilla  ta  contempla. 

Carta  di  24  di  juni  1942  di  Inspector  di  Polis  na  Gezaghebber 
di  Aruba  di  un  Americano  bibando  den  Lago  Colony,  Sr. 
Donald  Blair,  cu  recientemente  a  manda  un  bel  di  un  bapor 
pa  Merca.  Despues  di  algun  investigacion  a  haya  sa  cu  e  bel 
tin  inscripcion  "Antilla  1938".  Sr.  Blair  a  bisa  cu  el  a  ricibi  e 
bel  aki  como  un  regalo  for  di  Sr.  Robert  Little,  dia  el  a  bay 
Merca.  Sr.  Stonehouse,  kende  a  re-emplasa  Sr.  Little,  a  bisa 
cu  Little  a  bis'e  cu  e  bel  a  wordo  kita  for  di  e  bapor  dia 
trabou  a  wordo  haci  pa  e  sambuyadonan.  Sr.  Little  tabata  pa 
algun  tempo  un  representante  di  Registracion  di  Lloyd.  Na 
cuminsamento  di  1942  el  a  laga  e  isla.  Durante  su  estadia 
na  Aruba,  tabatin  investigacionnan  haci  pa  lanta  e  barco. 

Cartanan  di  24  di  juni  1942/6  di  juli  1942/12  di  augustus 
1942/19  di  augustus  1942  relaciona  cu  e  incertidumbre  di  e 
bel  di  e  barco  Antilla.  E  bel  di  e  barco  aki  por  ultimo  a  wordo 
manda  pa  Corsou  dia  19  di  augustus  1942.  E  bel  tin  un 
inscripcion  "Antilla  1938"  riba  dje.  Cu  speransa  cu  e  bel 
ainda  por  wordo  encontra  na  Corsou. 

Carta  di  30  di  juni  1942  di  Gezaghebber  di  Aruba  na  Sr.  W., 
Gauw,  Comisario  di  Corsou  pa  informe  tocante  e  bel. 

Carta  di  6  di  juli  1942  di  Comisario  di  Corsou  na 
Gezaghebber  di  Aruba  pa  informe  cu  e  bel  a  bay  contra  ley 
den  posicion  di  Sr.  Little.  Contrario  na  Corsou  hopi  hende  a 
entrega  artefactonan  lanta.  Encarecidamente  mi  ta  urgi  na 
bo  pa  lag'e  debolbe  e  bel  y  mand'e  pa  mi. 

Carta  di  12  di  augustus  1942  di  Inspector  di  Polis  di  Aruba 
na  e  Comisario  di  Corsou  informando  e  cu  el  a  ricibi  un  carta 
for  di  oficina  di  Gezaghebber  di  Aruba  dia  8  di  juli  1942 
bisando  cu  e  bel  ya  a  wordo  confisca  for  di  Sr.  Blair  pa 
Duana  na  Aeropuerto  y  un  multa  a  wordo  duna  na  dje. 

Carta  di  15  di  augustus  1942  di  Comisario  di  Corsou  na 
Gezaghebber  di  Aruba  informando  e  cu  e  bel  cu  a  wordo 
confisca  for  di  Sr.  Blair  lo  wordo  manda  riba  e  barco  di 
wardacosta. 

Carta  di  19  di  augustus  1942  di  Gezaghebber  di  Aruba  pa  e 
Comisario  di  Corsou  sigurando  e  cu  e  bel  lo  wordo  manda  pe 
cu  e  barco  di  wardacosta. 

Carta  di  13  di  maart  1943  di  Oficial  di  Servicio  di  Control 
Britanico  di  Aruba  na  Gezaghebber  di  Aruba  unda  nan  ta 
informa  cu  nan  no  ta  interesa  mas  pa  lanta  Antilla. 

Carta  di  17  di  maart  1943  for  di  Gobernador  di  Antiyas  na 
Gezaghebber  di  Aruba  relaciona  cu  e  lantamento  di  Antilla, 
unda  e  condicion  di  e  ruina  lo  wordo  informa.  Den  e 
cartanan  di  18  di  maart  1953  y  14  di  april  1953  e  condicion 
di  Antilla  ta  wordo  duna.  Lantamento  di  Antilla  no  ta 
consehabel  mas  pa  motibo  cu  e  ta  kibra  den  dos  pida.  Pa 
permiti  pa  rementa  e  ruina  pa  bende  e  hero  no  ta  parce 
posibel. 

Carta  di  5  di  juli  1943  for  di  Havenmeester  di  Aruba  na 
Gezaghebber  di  Aruba  riba  e  peticion  di  Sr.  Henry  Devolder 
pa  lanta  acesorionan  di  Antilla  igualmente  e  chapaletanan, 
anker,  cadena  y  mashinnan.  E  ta  expresa  su  disapunto  cu 
esfuersonan  nunca  a  wordo  haci  pa  lanta  e  acesorionan 

valioso  ey.  (Nota:  Sr.  Devolder,  ta  un  sambuyado 
experiencia  Belgicano,  cu  a  biba  su  bida  cu  awa  riba  su 
cabes  den  tur  parti  di  mundo.  Na  edad  di  12  aña  el  a  laga 
Belgica  riba  un  barco  di  entenamento  y  varios  otronan.  I\la 
1927  el  a  bin  traha  riba  e  construccion  di  Waf  di  Eagle.  Na 

1935  el  a  uni  su  mes  den  forsa  laboral  di  Lago  y  tabata  un 

miembro  di  staf  di  Dry  Dock.) 

Carta  di  10  di  juli  1943  di  Gezaghebber  di  Aruba  pa 

Gobernador  di  Antiyas  relaciona  cu  e  bishita  di  Henry 
Devolder  pa  lanta  material  y  partinan  di  Antilla.  Instrui  pa 
manda  informacion  pa  Havenmeester  di  Corsou.  Sr. 
Devolder  ta  e  miho  sambuyado  di  Aruba. 

Carta  di  28  di  juli  1943  di  Gobernador  di  Antiyas  pa 

Gezaghebber  di  Aruba  cu  conseho  riba  e  peticion  di  Sr. 
Devolder  tocante  e  lantamento  di  acesorionan  di  Antilla. 

Carta  di  11  di  augustus  1943  di  Gezaghebber  di  Aruba  na  Sr. 
Devolder  informando  e  cu  e  lantamento  a  wordo  cancela  pa 
motibo  cu  e  materialnan  tabata  bou  awa  pa  mucho  tempo  y 
e  unico  uso  por  ta  pa  scrap  y  si  wordo  bendi,  lo  ta 

insuficiente  pa  cubri  e  gastonan. 

Carta  di  10  di  October  1952  di  Gezaghebber  di  Aruba  na  e 
Comision  di  Antiyas  Hulandes  pa  permiti  Sr.  Rederij  Esser 
(Amsterdam)  pa  lanta  e  ruina  di  Antilla  pa  FIs. 10,000.00. 

Carta  di  27  di  October  1952  di  Gezaghebber  di  Aruba  pa  e 
Regeringsraad  di  Antiyas  pa  informa  nan  cu  e  peticion  di  14 
di  October  1952  di  Sr.  Roderij  Esser,  Amsterdam,  Hulanda, 
riba  e  lantamento  di  e  ruina  di  Antilla  na  Malmok,  Aruba,  pa 
e  suma  di  FIs. 10,000.00.  Aunke  e  suma  ta  hustifica  pero 
debi  cu  e  ruina  ta  pertenece  na  Reino  Hulandes,  mi  kier 
avisa  bo  pa  tuma  e  asunto  aki  na  Gobierno  Hulandes. 

Carta  di  27  di  October  1952  di  Gezaghebber  di  Aruba  na 
Rederij  Esser  relaciona  cu  e  carta  di  14  di  October  14,  1952 
pa  inform'e  cu  debi  cu  e  ruina  ta  e  propiedad  di  Estado,  mi  a 

mand'e  pa  Regeringsraad  di  Corsou,  pa  propone  tuma  e 
asunto  aki  pa  Gobierno  Hulandes.  Bo  tambe  ta  wordo  pidi 
encarecidamente  pa  manda  bo  peticion  pa  e  Regeringsraad. 

Carta  di  10  di  maart  1953  di  Ministro  Hulandes,  Sr.  J.  M. 
Kiveren  na  Gobernador  di  Antiyas  Hulandes  pa  informa  cu 
nan  no  ta  entusiasma  pa  permiti  Sr.  Esser  pa  lanta  e  ruina. 

Carta  di  17  di  maart  1953  di  Gobernador  di  Antiyas  na 
Gezaghebber  di  Aruba  relaciona  cu  Rederij  Esser  pa  lanta 
Antilla.  Pa  informa  e  situacion  di  e  ruina.  Den  e  cartanan  di 
18  di  maart  1953  y  14  di  april  1953  ta  informa  un  bes  mas 
di  e  situacion.  Particularmente:  Lantamento  di  Antilla  no  ta 
posibel  mas  pa  motibo  cu  e  ta  kibra  den  dos  pida.  Pa  permiti 
bula  e  ruina  y  bende  e  hero  tambe  no  ta  mustra  satisfactorio. 

Carta  di  28  di  maart  1953  di  Hefe  di  Obras  Publico, 
Ingeniero  A.  van  den  Berg  y  Havenmeester  na  Gezaghebber 
di  Aruba  pa  informa  cu  e  lantamento  di  e  ruina  no  ta  posibel 
pa  motibo  cu  e  ta  kibra  den  dos  pida. 

Carta  di  14  di  april  1953  di  Gezaghebber  di  Aruba  na 
Gobernador  di  Antiyas  Hulandes  pa  informa  cu  e 
Havenmeester  y  e  Hefe  di  Obras  Publico  a  inspecciona  e 
situacion  di  e  ruina  di  Antilla.  Debi  na  e  separacion  di  e  dos 
pidanan,  lantamento  no  ta  posibel  mas. 

For  di  e  Autor 


E  Bel  di  e  Barco 


Un  bel  di  un  barco  ta  un  di  e  cosnan  mas  importante  riba  un 
barco.  E  bel  di  Antilla  cual  a  wordo  kita  contra  ley  for  di  e 
barco  ta  un  pida  artefacto  valioso  y  historico  den  cualkier 
museo. 

E  rason  cu  Sr.  W.  Gauw,  Comisario  di  Corsou,  tabata  kier  e 
bel  wordo  manda  Corsou,  simplemente  tabatin  haber  cu  e 
barco  a  wordo  confisca  pa  e  Gobierno  Hulandes  y  e  gobierno 

Hulandes  oficialmente  tabata  e  doño  di  e  barco  y  tambe  e 
bel  di  e  barco.  Mi  ta  pensa  cu  despues  cu  e  bel  a  wordo  kita 
for  di  e  barco  gesink,  lo  e  por  keda  na  algun  luga  den  un 
localidad  oficial  den  un  di  e  museonan  di  Corsou.  E  bel 
tabatin  un  inscripcion  "Antiiia  1938"  riba  dje. 

Municion  Abordo  di  Antilla ? 


Den  tur  documento  mira  di  forsa  naval  y  autoridadnan  local 
no  por  haya  evidencia  pa  sostene  e  teoria  di  barco 
abastecedor.  E  barco  tabata  regularmente  rista  pa 
autoridadnan  pa  presencia  di  arma.  Den  e  contactonan 
frecuente  entre  e  gobierno  local  y  e  aliadonan  (Britanico, 
Frances  y  Americano)  no  tin  mencion  di  e  aliadonan  cu 
Antilla  tabata  un  U-boat  abastecedor.  E  tabata  un  barco  di 
carga  regular.  Si  gobierno  tabata  sa  cu  e  tabata  un  barco 
abastecedor  definitivamente  nan  lo  a  orden'e  pa  laga  e 
awanan  neutral  pa  asina  mantene  nan  neutralidad.  Capitan 
van  der  Spek  su  declaracion  cu  Antilla  tabata  un  barco 
abastecedor  tabata  djis  un  rumor  riba  e  isla  y  el  a  us'e  na  su 
bentaha  pa  hustifica  su  accionnan  durante  e  intento  pa 
aborda. 

Di  acuerdo  cu  investigacion  di  Willem  Donck  na  Den  Haag,  e 
"rumor  di  barco  abastecedor"  muy  probabel  a  haya  su  origen 
den  e  bishita  na  Aruba  di  un  tankero  Aleman  den  januari 
1939  cu  a  abastece  fuel  y,  di  acuerdo  cu  un  rapport  di 
inteligencia,  a  sospecha  di  ta  carga  fuel  pa  U-boat.  Di 
acuerdo  cu  e  rapport  e  tankero  despues  a  abastece  un  barco 
di  guera  Aleman  riba  lama. 


FIN 

German  ships  in  the  Curacao  harbor 
(  Barconan  Aleman  den  e  haf  di  Corsou) 


German  ships  anchored  in  neutral  waters  of  Aruba 
(Barconan  Aleman  hancra  den  awanan  neutral  di  Aruba) 

E.  S.  Anti  I  la 


S.  S.  Troja 

M.  S.  Consul  Horn 

HMS  Dunedin  which  intercepted  MS  Heidelberg 
( HMS  Dunedin  cu  a  intercepta  MS  Heidelberg ) 


Heidelberg  crew  members  picked  up  by  HMS  Dunedin 
(Tripulantenan  di  Heidelberg  recogi  pa  HMS  Dunedin ) 

German  paratroopers  landing  in  Holland 
(Trupanan  Aleman  bahando  riba  Hulanda) 


Lieutenant  Governor  Isaac  Wagemaker  of  Aruba 
(Gezaghebber  Isaac  Wagemaker  di  Aruba) 

German  captives  boarding  the  SS  Bachaquero 
(Alemannan  captura  subiendo  SS  Bachaquero ) 


^ m 

SS  Bachaquero  which  took  German  captives  to  Bonaire 
(SS  Bachaquero  cu  a  hiba  Alemannan  captura  pa  Boneiro) 

HMS  Enterprise  which  intercepted  MS  Consul  Horn 
( HMS  Enterprise  cu  a  intercepta  MS  Consul  Horn ) 


HMS  Despatch  which  intercepted  SS  Troja 
(HMS  Despatch  cu  a  intercepta  SS  Troja ) 

Lake  tanker  SS  Misoa  which  saw  Troja  in  flame 
(Lake  tanker  SS  Misoa  cu  a  mira  Troja  na  candela) 


Capt.  G.H.  van  der  Spek 

French  Cruiser  Primauguet  which  brought  180  soldiers 
(Crucero  Frances  Primauguet  cu  a  trece  180  solda) 


HMS  Barfleur  which  brought  150  Colonial  troops 
(HMS  Barfleur  cu  a  trece  150  trupa  Colonial) 


47 


Jamaica  Producer  which  took  detained  Germans  to  Jamaica 


{Jamaica  Producer  cu  a  hiba  e  Alemannan  deteni  pa  Jamaica) 

The  wreck  of  E.S.  Antilla 
(E  ruina  di  E.S.  Antilla ) 


E.S.  Antilla  -  A  good  diving  spot 
(E.S.  Antilla  -  Un  bon  luga  pa  sambuya) 

Edicion  Historico 


E  guera  naval  den  y  rond  di  Caribe  ta  un  di  e  poco 
aspectonan  di  e  Di  Dos  Guera  Mundial  cu  ainda  mester  ricibi 
estudio  serio.  Asina  mes  e  ta  representa  un  capitulo 
dramatico  y  yena  cu  eventonan  den  historia  di  guera.  Un  di 
e  elementonan  mas  intrigante  di  e  storia  aki  ta  e  relato  di  e 
barco  di  carga  Aleman,  Antilla.  Gesink  despues  di  un  fayo  di 
intento  pa  aborda  pa  e  militarnan  Huiandes,  Antilla  ta  e 
ruina  di  mas  grandi  den  Caribe  y  e  recurso  di  leyenda  y 
speculacion.  Pakiko  e  grupo  di  abordo  Huiandes  a  tarda  su 
mision,  dunando  e  capitan  e  oportunidad  pa  sink  su  barco?  E 
tabata  un  "spirito  shinishi"  involvi  den  un  operacion 
clandestine  pa  embastece  e  botonan  Nazi  prome  cu  el  a  sink? 
Informacion  suministra  pa  Antilla  tocante  e  operacion  di  e 
strategico  vital  di  Aruba  su  refineria  a  hunga  un  rol  despues 
pa  e  atakenan  submarino  riba  e  isla? 

Dufi  Kock,  Aruba  su  historiado  pre-eminente,  ta  duna  un 
bista  fascinante  na  e  habrimento  di  lunanan  di  e  guera  di 
Caribe  y  di  e  rol  di  Antilla  den  e  conflicto.  Pa  cualkier 
studiante  di  e  Di  Dos  Guera  Mundial  of  bishitante  interesa 
den  e  historia  di  e  isla  paraiso  di  Aruba,  e  buki  E  Storia  di  e 
Barco  Aleman  E.S.  Antilla  ta  un  mester. 

Adolf  (Dufi)  Kock,  despues  di  a  traha  35  aha  na  e  refineria  di 
Lago  y  tambe  na  diferente  hotel,  a  dicidi  di  dedica  su  tempo 
liber  na  trabou  comunitario  y  alabes  na  investigacion  di 
historia  di  Aruba  y  e  Di  Dos  Guera  Mundial.  E  tin  cuatro  buki 
publica: 

No.  1  Guia  Con  Pa  Solicita  Pa  Un  trabou 
No.  2  Fecha  y  Datonan  Historico  di  Aruba 
No.  3  Historia  di  Un  Auto  Clasico 
No.  4  Historia  di  Savaneta 

